als_Latn dik_Latn tur_Latn
Vetëvritet 50 vjeçari Hari Doda, për shkak se Edvini i preu energjinë elektrike
Një 50 vjeçar nga pamundësia për të paguar energjinë elektrike, pasi furnizimi me këtë “produkt” ju ndërpre, ka vrarë veten. Mësohet se ngjarja ka ndodhur në orët e pasdrekes së djeshme në Tiranë. Hari Doda, 50 vjeç, nuk ka mundu të pajtohet me “ndëshkimin” e prerjes sasë energjisë, nga pamundësia për ta shlyer atë, ka zgjedhur ti japë fund jetës. Bashkëshortja e viktimës ka konfirmuar arsyen që çuan kryefamiljarin drejt vetëvrasjes. “Vrau veten pasi na u ndërpre energjia”, është shprehur ajo.
Për policinë, Hari Doda, është një tjetër person më shumë, që vrau veten nga depresioni. Vetëvrasja e 50 vjeçarit Hari Doda, nuk është e vetmja, pas operacionit më të fundit, të ndëshkimit të debitorëve të energjisë elektrike.
Ish-kryeministri, Sali Berisha: Kafshate qe nuk kapërdihet asht or vëlla mjerimi!
Vetëvrasja e radhës për shkak të mjerimit, kështu e ka konsideruar ish-kryeministri Berisha ngjarjen tragjike të vetëvrasjes së Hari Dodës: “Të dashur miq, sot qytetari Hari Doda i dha fund jetës se tij, u vetëvra në dëshpërim të thelle, mjerim ekstrem pasi OSHEE i preu energjinë sepse ai nuk kishte patur mundësi te paguante atë. Bashkëshortja e të ndjerit Hari Doda tregon se i shoqi vrau veten nga ndërprerja e energjisë elektrike dhe lenia e familjes ne errësire. Duke shprehur ngushëllimet e sinqerta familjes Doda për vdekjen tragjike te Harit, dënoj me ashpërsi terrorin shtetëror që klika ne pushtet po ushtron mbi të mjerët e këtij vendi me energjinë. Doda është qytetari i gjashte qe vret veten brenda ketij viti per shkak te pamundesise per te paguar energjinë. Nderkohe qe drejtori i OSHEE, Adrian Cela, nje i emeruar i familjes Rama, vjedh me thes aty parate e shqiptareve. Kontrolli i Shtetit ka gjetur se, vetem per “kualifikim” te personelit, favoriti i Rames ka shperdoruar 730 milione leke ndërkohe qe te tjerët i shtyn ne vetëvrasje sepse perveë shpirtit nuk kane se me se ti paguajnë energjinë. Ky është një krim i shëmtuar i birbove te klikës në pushtet”, përfundon reagimi i ish-kryeministri Sali Berisha.
6 të vetëvrarë për shkak të “reformës” së Edi Ramës
-Hari Doda – Tiranë, u vetëvra dje më 9 shtator
-Llazi Nasi – Novoselë, u vetëvar ne 24 shkurt
-Gjovalin Lazri – Lezhë, u vetëhelmua më 6 Mars
-Qamil Zela – Lushnjë, u vetëvar në burg më 7 janar
-Sokol Kaca – Tiranë, humbi eten duke rilidhur energjinë 8 Dhjetor
-Luigj Nikaj, polic – Shkodër, u vetëvra se u kërcënua me largim nga puna për shkak të faturave të energjisë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn